Diari Oficial de la Generalitat Valenciana


Sumari del DOGV 3782, del 29-06-2000 (2000/4842)

Expedient de multes número S-2000/0142. Notificació.
----------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4842


Organisme emissor
:   Conselleria de Justícia i Administracions Públiques

Tipus de document
:   Anunci

Expedient de multes número S-2000/0142. Notificació. [2000/Q4842]
  
De conformitat amb allò que ha acordat aquesta Secretaria General, i a l'empara d'allò que s'ha disposat en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte, es notifica a l'interessat la sanció dictada en l'expedient sancionador que ha sigut tramitat pel Servei d'Espectacles de la Conselleria de Justícia i Administracions Públiques.
  
1. Expedient de multes S-2000/0142. Sanció de data 18 de maig de 2000, dictada pel director general, per la qual s'acorda imposar al senyor Juan Castro Escudero, amb l'últim domicili conegut al carrer del Rector Triado, 41-43, 2n, 2a, de Barcelona, una sanció de 25.000 pessetes (150.25 euros), ja que en la correguda de jònecs amb picadors celebrada el passat 22 de setembre de 1999, a la plaça de bous d'Algemesí, aquest que actuava en l'espectacle com a picador, en el segon jònec del lot d'El Fandi, va buscar deliberadament el jònec i el va picar després del canvi de terç, infringint amb això l'article 15.k de la Llei 10/1991, de 4 d'abril, sobre potestats administratives en matèria d'espectacles taurins.
  
El que es posa en coneixement de l'interessat a què es fa referència, als efectes oportuns i establits en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present resolució, que no esgota la via administrativa, podran les persones interessades interposar un recurs d'alçada en el termini d'un mes a comptar des de l'endemà a aquell en què tinga lloc la seua notificació, davant de l'òrgan superior jeràrquic d'aquell que va dictar aquest, el conseller de Justícia i Administracions Públiques, de conformitat amb allò que s'ha establit en l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999. Tot això sense perjuí que s'utilitze qualsevol altra via que es considere oportuna.
  
En el supòsit que no faça ús del seu dret a recórrer, en termini anteriorment indicat, haurà de fer efectiva la multa utilitzant els impresos a arreplegar en aquestes oficines, carrer de l'Historiador Chabàs, 2, de València, en qualsevol de les entitats col·laboradores que consten en l'imprés esmentat, de conformitat amb allò que s'ha establit en el Decret 105/1992, de 6 de juliol, sobre recaptació de taxes, preus públics i sancions de la Generalitat Valenciana, i l'Ordre de 26 de febrer de 1993 que desenrotlla l'al·ludit decret, i remetre a les referides oficines l'exemplar corresponent de l'administració.
  
Se li adverteix que si no l'abona en dit període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat, s'expedeix el present edicte.